نصر حامد ابو زيد Nasr Abu Zayd أكاديمى مصرى، اتخصص فى فقه اللغه العربى، (اتولد فى قريه فى طنطا يوم 10 يوليه 1943- مات 5 يوليه 2010). مراته د. ابتهال يونس الاستاذه فى الادب الفرنساوى. بيعتبر من الاسلاميين التنويريين المجددين، وكتبه فى التأويل، والتفسير، وفى إعادة كتابة التاريخ الإسلامى، وضرورة قراية الاسلام من جديد. اتهمه المتشددين بالكفر و رفعو عليه قضيه تطليق من مراته بإعتباره انه كافر و مراته مسلمه فإضطروا هما الاتنين يسيبو بلدهم و يهربو على اوروبا من الخوف على حياتهم. فى شهر ديسمبر 2009 دعاه مؤتمر فى الكويت لكن لما راح اترفض دخوله و رجعوه على مصر مع ان ما عليهوش تهم و مش مفهوم ليه راح هناك من الاصل مع ان المفروض انه متنور و فاهم احوال الدنيا. دبلوم المدارس الثانوية الصناعية قسم اللاسلكى 1960 ليسانس من قسم اللغة العربية وآدابها بكلية الاداب، جامعة القاهرة سنه 1972 بتقدير ممتاز ماجستير من نفس القسم والكلية فى الدراسات الاسلامية سنه 1976، بتقدير ممتاز دكتوراه من نفس القسم والكلية فى الدراسات الاسلامية سنه 1979، بمرتبة الشرف الأولى فنى لاسلكى بالهيئة المصرية العامة للاتصالات السلكية واللاسلكية 1961 -1972 معيد بقسم اللغة العربية وآدابها، كلية الاداب، جامعة القاهرة 1972 مدرس مساعد بكلية الاداب، جامعة القاهرة 1976.